tumrap ingkang sami usul-usul wau, I usul Wignyamarganan, bab isining organ, tumindakipun sampun makatên, nanging ugêr botên nyulayani sêdyanipun Narpa, dene bab bôndha lumaksa kaprayogèkakên kangge umum, badhe kalantarakên dhatêng pangrèhipun. II Cakrapangarsan, bab irah- irahaning sêrat-sêrat, badhe kamanah saparlunipun. III R.M. Joharkamit, bab sangêt panuwunipun dhatêng kumisi sakolahan, ugi badhe kalantarakên, IV usul Atmadipuran sarta Tôndhawadanan, badhe katindakakên. Pangarsa lajêng ngandika sintên malih ingkang badhe mêdhar sabda, mupung parêpatan dèrèng katutup.